## Pravilnik o izmjenama i dopunama Pravilnika o načinu i postupku za ostvarivanje i neposrednu isplatu novčanih poticaja u poljoprivredi i ribarstvu

### NN 64/1998 (30.4.1998.), Pravilnik o izmjenama i dopunama Pravilnika o načinu i postupku za ostvarivanje i neposrednu isplatu novčanih poticaja u poljoprivredi i ribarstvu

# MINISTARSTVO POLJOPRIVREDE I ŠUMARSTVA

Na temelju članaka 10., 13. i 15. Zakona o novčanim poticajima i naknadama
u poljoprivredi i ribarstvu ("Narodne novine" br. 46/97 - pročišćen tekst,
142/97, i 47/98,) ministar poljoprivrede i šumarstva donosi

## PRAVILNIK

### O IZMJENAMA I DOPUNAMA PRAVILNIKA O NAČINU I POSTUPKU ZA OSTVARIVANJE I NEPOSREDNU ISPLATU NOVČANIH POTICAJA U POLJOPRIVREDI I RIBARSTVU

Članak 1.

U Pravilniku o načinu i postupku za ostvarivanje i neposrednu isplatu
novčanih poticaja u poljoprivredi i ribarstvu ("Narodne novine",
br. 17/97) u članku 8. stavku 3. dodaje se nova točka g) koja glasi:

"g) izvornih pasmina zagorskih purana kategorija:

- pura odabranih za priplod,

- purana odabranih za priplod od Hrvatskog stočarskog selekcijskog centra
i upisani u središnji matični popis".

Članak 2.

U članku 10. stavku 1. iza riječi "konja", dodaju se riječi:
"ženskih grla kunića za rasplod",

Članak 3.

U članku 11. iza točke 12. dodaje se nova točka 13. koja glasi:

"13. ženska grla kunića za rasplod 2 proizvodne godine".

Članak 4.

Članak 16. mijenja se i glasi:

"Korisnici novčanog poticaja u smislu odredbe članka 6. stavka
1. točka 3., 5. i 6. Zakona su pravne osobe koje proizvode sjeme bikova
i obavljaju testiranje odabranih rasplodnih bikova (perfomance test, progeni
test) i nerastova mesnatih pasmina (perfomance test) za umjetno osjemenjivanje
i prirodni pripust, prema Programu gojidbenog stvaranja goveda u Hrvatskoj,
odnosno Planu i programu uzgoja svinja u Republici Hrvatskoj i godišnjim
programima korisnika".

Članak 5.

U članku 18. stavku 2. točka 2. mijenja se i glasi:

"2. zapisnik o ocjeni i klasiranju rasplodnjaka za performance
test odnosno objavljene rezultate progenog testa na tovne osobine i kakvoću
mesa bikova i"

Članak 6.

Naziv glave X. ispred članka 21. mijenja se i glasi:

"X. OSTVARIVANJE NOVČANIH POTICAJA ZA LOZNE CIJEPOVE, SADNICE MASLINA
I LAVANDE", a u članku 21. stavak 1. mijenja se i glasi:

"(1) Korisnik novčanog poticaja - registrirani proizvođač loznih
cijepova, sadnica maslina odnosno sadnica lavande podnosi zahtjev za isplatu
Ministarstvu poljoprivrede i šumarstva Zagreb, Ulica grada Vukovara 78".

Iza stavka 2. dodaju se novi stavci 3. i 4. koji glase:

"(3) Zahtjev za isplatu novčanog poticaja iz stavka 1. ovog članka
podnosi se jednom mjesečno, a za zadnje obračunsko razdoblje do 31. siječnja
iduće godine".

(4) Pod sadnicama lavande preporučenih sorti podrazumjevaju se sorte
koje osiguravaju kvalitetu lavandinog ulja sa 18 i više % linalilacetata,
kao što su: Lavanda vera, Budrovićevi hibridi i Rev. II.".

Članak 7.

Naziv glave XI. ispred članka 22. mijenja se i glasi:

"XI, OSTVARIVANJE NOVČANIH POTICAJA ZA MESNO, KOŠTANO I RIBLJE
BRAŠNO I SORTNI MED" a u članku 22. stavak 1. točka 1. mijenja se
i glasi:

"(1) Uz zahtjev za isplatu novčanih poticaja pravnim osobama za
mesno, koštano i riblje brašno i sortni med korisnik obvezno prilaže:

1. obračun novčanog poticaja u kojem su naznačeni: vrsta brašna odnosno
sorta meda, masa proizvoda u kilogramima, iznos novčanog poticaja po kilogramu
i ukupan iznos novčanog poticaja po vrstama proizvoda za obračunsko razdoblje".

Iza stavka 1. dodaje se novi stavak 2. koji glasi:

"(2) Za isplatu novčanih poticaja fizičkim osobama za sortni med,
pravna osoba koja otkupljuje sortni med obvezno prilaže:

1. mjesečni obračun novčanih poticaja po sortama meda, iznos novčanog
poticaja po kg meda i ukupan iznos novčanog poticaja;

2. Popis proizvođača (fizičkih osoba) sortnog meda s naznakom imena,
prezimena, jedinstvenog matičnog broja građana (JMBG), mjesta stanovanja,
ulica i kućni broj, poštanski broj, općina i županija, vrsta sortnog meda,
ukupna količina otkupljenog meda, ukupan iznos novčanog poticaja po svakoj
fizičkoj osobi."

Dosadašnji stavak 2. postaje stavak 3.

Članak 8.

U članku 23. stavku 1. točka 2. mijenja se i glasi:

"2. faktura za prodane i isporučene količine riba uz otpremnice
po kupcima koje moraju biti ovjerene potpisom i pečatom kupca odnosno čitljivim
potpisom prijevoznika sa njegovom adresom stanovanja i JMBG."

Članak 9.

Iza članka 24. dodaju se nove glave XIV. i XV. i članci 25. i 26. koji
glase:

"XIV. OSTVARIVANJE NOVČANOG POTICAJA ZA OSNOVNO STADO KRAVA, OVACA
I KOZA NA BRDSKO-PLANINSKOM I OTOČNOM PODRUČJU

Članak 25.

(1) Uz zahtjev za isplatu novčanog poticaja pravnim osobama za osnovno
stado krava, ovaca i koza korisnik obvezno prilaže:

1. potvrdu Hrvatskog stočarskog selekcijskog centra o uvođenju rasplodnih
grla u Središnji popis matičnih grla;

2. obračun novčanog poticaja u kojem su naznačeni: vrsta, pasmina, matični
broj grla, iznos novčanog poticaja po grlu i ukupno;

3. izjavu da se zahtjev za isplatu novčanog poticaja podnosi prvi puta
u tekućoj godini i da je od isplate novčanog poticaja u prethodnoj godini
prošlo 365 dana;

4. nalog za naplatu, obrazac broj 43-Zavoda, bez upisivanja nadnevka
izvršenja naloga i potpisa.

(2) Za isplatu novčanog poticaja fizičkim osobama za osnovno stado krava,
ovaca i koza Hrvatski stočarsko selekcijski centar obvezno prilaže:

1. mjesečni obračun novčanog poticaja po vrstama i pasminama stoke,
ukupan broj grla, iznos novčanog poticaja po grlu i ukupan iznos novčanog
poticaja za obračunsko razdoblje;

2. popis novčanog poticaja po svakom proizvođaču (fizičkoj osobi) s
naznakom imena i prezimena, jedinstvenog matičnog broja građana (JMBG),
mjesto stanovanja, ulica i kućni broj, poštanski broj, općina i županija,
vrsta i pasmina umatičenih grla stoke, matični broj grla, iznos novčanog
poticaja po grlu i ukupan iznos novčanog poticaja po svakoj fizičkoj osobi.

(3) Korisnik ima pravo na isplatu novčanog poticaja iz ovog članka po
upisu grla u Sredičnji matični popis i obvezan je grlo držati u uzgoju
365 dana.

(4) Zahtjev za isplatu novčanih poticaja iz stavka 1. ovog članka za
tekuću godinu podnose se do 31. siječnja iduće godine.

(5) Zahtjev za isplatu novčanog poticaja iz stavka 2. ovog članka podnosi
se u roku 60 dana od dana uvođenja u Središnji matični popis ženskih rasplodnih
grla.

XV. OSTVARIVANJE NOVČANIH POTICAJA ZA TOV JUNADI I SVINJA

Članak 26.

(1) Uz zahtjev za isplatu novčanih poticaja pravnim osobama za tov junadi
i svinja korisnik obvezno prilaže:

1. potvrdu veterinarskog inspektora iz Veterinarskog ureda županije
ili grada Zagreba da je utovljena stoka za koju se traži novčani poticaj
domaćeg podrijetla;

2. obračun novčanog poticaja u kojem su naznačeni: vrsta tovne stoke,
broj isporučenih grla, prosječna težina žive vage po grlu, prosječna težina
prirasta žive vage po grlu (težina žive vage umanjena za 150 odnosno 280
kg kod isporučene tovne junadi, odnosno za 25 kg žive vage kod isporučenih
tovnih svinja), ukupna masa prirasta isporučene tovne stoke u kilogramima
žive vage, iznos novčanog poticaja po kilogramu, ukupan iznos novčanog
poticaja za obračunsko razdoblje;

3. fakturu odnosno preslik fakture za prodanu i isporučenu tovnu stoku
žive vage uz otpremnicu, odnosno potvrdu primitka stoke ako se kod korisnika
obavlja i klanje stoke;

4. ugovor o tovu stoke s klaonicama odnosno prerađivačima mesa za obračunsko
razdoblje u kojem je naznačen: broj ugovorene stoke za tov, faza tova (do
280 odnosno 450 kg), dinamika stavljanja stoke u tov i dinamika isporuke
utovljene stoke i ugovorena zaštitna (prodajna) cijena stoke - kuna po
kilogramu;

5. izjavu da se zahtjev za isplatu novčanih poticaja podnosi prvi puta
za isporučeni prirast stoke;

6. nalog za naplatu, obrazac broj 43-Zavoda, bez upisivanja nadnevka
izvršanja naloga i potpisa.

(2) Uz zahtjev za isplatu novčanih poticaja fizičkim osobama za tov
junadi i svinja, pravna osoba koja je ugovorila proizvodnju odnosno preradu
mesa obvezno prilaže:

1. mjesečni obračun novčanog poticaja po vrstama isporučene tovne stoke.
Ukupnu masu prirasta isporučene tovne stoke u kilogramima žive vage, iznos
novčanog poticaja po kilogramu i ukupan iznos novčanog poticaja za obračunsko
razdoblje;

2. potvrdu veterinarskog inspektora iz Veterinarskog ureda županije
ili grada Zagreba da je utovljena stoka za koju se traži novčani poticaj
domaćeg podrijetla;

3. obračun novčanog poticaja po svakom proizvođaču (fizičkoj osobi)
u kojem su naznačeni: ime i prezime, jedinstveni matični broj građana (JMBG),
mjesto stanovanja, ulica i kućni broj, broj pošte, općina i županija, vrsta
tovne stoke, broj isporučenih grla, prosječna težina žive vage po grlu,
prosječna težina prirasta žive vage po grlu, ukupna masa prirasta tovne
stoke u kilogramima i ukupan iznos novčanog poticaja za obračunsko razdoblje;

4. pregled broja ugovorene stoke po vrstama i proizvođačima (fizičkim
osobama) s naznakom: imena i prezimena, broja ugovora, vrste ugovorene
stoke za tov, faza tova, dinamika isporuke utovljene stoke, ugovorena otkupna
cijena i ukupna masa ugovorene tovne stoke za obračunsko razdoblje;

5. izjavu da se zahtjev za isplatu novčanih poticaja za utovljenu stoku
podnosi prvi puta.

(3) Zahtjev za isplatu novčanih poticaja iz stavka 1. i 2. ovog članka
podnosi se u roku 60 dana od dana isporuke utovljene stoke a za zadnje
obračunsko razdoblje u tekućoj godini najkasnije do 31. siječnja iduće
godine".

Članak 10.

U članku 28. stavku 1. točka 1. iza broja: "20" dodaje se
broj: "23".

Članak 11.

U članku 29. stavku 1. broj: "26" zamjenjuje se brojem: "28".

Članak 12.

Dosadašnje glave: XIV., XV. i XVI. postaju: XVI., XVII. i XVIII, a dosadašnji
članci 25., 26., 27., 28., 29., 30., 31. i 32. postaju: 27., 28., 29.,
30., 31., 32., 33. i 34.

Članak 13.

Ovaj Pravilnik stupa na snagu osmog dana od dana objave u "Narodnim
novinama".

Klasa: 011-02/98-01/42
Urbroj: 525-01-98-1
Zagreb, 20. travnja 1998.

Ministar
poljoprivrede i šumarstva
**mr. Zlatko Dominiković,** v. r.

*Obrazac 1.*

POPIS PROIZVOĐAČA MLIJEKA - KORISNIKA NOVČANIH POTICAJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv pravne osobe - otkupljivača mlijeka)

 VRSTA PROIZVODA: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199
\_\_\_\_\_\_ GODINE

|  |  |  |  |  |  |  |
| --- | --- | --- | --- | --- | --- | --- |
| Redni    broj | Korisnik novčanog poticaja fizička osoba (ime   i prezime, prebivalište i adresa i JMBG) ili naziv   pravne osobe sa sjedištem i matičnim  brojem (MB) | Količina     otkuplje-       nog  mlijeka | Prosječan     % m.m. | Količina     mlijeka pre-  računata na  3,2 % m.m. | Ukupan iznos    novčanog  poticaja -  kuna | Broj fakture     za   isporučeno   mlijeko |
|  |  |  |  |  |  |  |
|  |  |  |  |  |  |  |
| Ukupno | |  |  |  |  |  |

*Obrazac br. 2.*

POPIS KORISNIKA NOVČANIH POTICAJA ZA SOJU, SUNCOKRET, ULJANU
REPICU, ŠEĆERNU REPU, LIST DUHANA I PLODOVE MASLINA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv pravne osobe za otkup proizvoda)

                      VRSTA PROIZVODA: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199
\_\_\_\_\_\_ GODINE

|  |  |  |  |  |  |
| --- | --- | --- | --- | --- | --- |
| Redni    broj | Korisnik novčanog poticaja fizička osoba (ime   i prezime, prebivalište i adresa i JMBG) ili naziv   pravne osobe sa sjedištem i matičnim  brojem (MB) | Količina     otkuplje-       nog  proizvoda  kg | Otkupna     cijena  kuna/kg | Ukupan iznos    novčanog  poticaja -  kuna | Broj fakture     za   isporučene   proizvode |
|  |  |  |  |  |  |
|  |  |  |  |  |  |
| Ukupno | |  |  |  |  |

*Obrazac br. 3.*

POPIS KORISNIKA NOVČANIH POTICAJA ZA RASPLODNA GRLA IZVORNIH
PASMINA
HRVATSKI STOČARSKO SELEKCIJSKI CENTAR

   VRSTA PROIZVODA: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199 \_\_\_\_\_\_ GODINE

|  |  |  |  |  |
| --- | --- | --- | --- | --- |
|  | Umatičeno grlo | |  |  |
| Redni      broj | Uzgojna       kategorija | Matični broj | Iznos          novčanog         poticaja -         kuna | Korisnik novčanog poticaja fizička osoba (ime      i prezime, prebivalište i adresa i JMBG) ili naziv      pravne osobe sa sjedištem i matičnim  brojem (MB) |
|  |  |  |  |  |
|  |  |  |  |  |
| Ukupno | |  |  |  |

*Obrazac br. 4.*

POPIS KORISNIKA NOVČANIH POTICAJA ZA KVALITETNU RASPLODNU STOKU
HRVATSKI STOČARSKO SELEKCIJSKI CENTAR

 VRSTA STOKE: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199
\_\_\_\_\_\_ GODINE

|  |  |  |  |  |  |
| --- | --- | --- | --- | --- | --- |
| Redni    broj | Matični -  životni broj | Datum uvođenja  u središnji matični  popis | Ukupan iznos    novčanog  poticaja -  kuna | Nadnevak    podnošenja    zahtjeva | Korisnik novčanog poticaja fizička osoba (ime   i prezime, prebivalište i adresa i JMBG) ili naziv   pravne osobe sa sjedištem i matičnim  brojem (MB) |
|  |  |  |  |  |  |
|  |  |  |  |  |  |
| Ukupno | |  |  |  |  |

*Obrazac br. 5.*

POPIS KORISNIKA NOVČANIH POTICAJA ZA SADNICE MASLINA, LOZNE
CJEPOVE
I SADNICE LAVANDE

\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv pravne osobe)

 VRSTA PROIZVODA: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199
\_\_\_\_\_\_ GODINE

|  |  |  |  |  |  |
| --- | --- | --- | --- | --- | --- |
| Redni    broj | Korisnik novčanog poticaja fizička osoba (ime   i prezime, prebivalište i adresa i JMBG) ili naziv   pravne osobe sa sjedištem i matičnim  brojem (MB) | Količina prodanih  sadnica /  cijepova -  komada | Prodajna cijena po    komadu | Ukupan iznos    novčanog  poticaja -  kuna | Broj fakture     i datum izdavanja  odnosno prodaje   fizičkim osobama |
|  |  |  |  |  |  |
|  |  |  |  |  |  |
| Ukupno | |  |  |  |  |

*Obrazac br. 6.*

POPIS KORISNIKA NOVČANIH POTICAJA ZA MESNO, KOŠTANO I RIBLJE
BRAŠNO

\_\_\_\_\_\_\_\_\_\_\_\_\_\_\_\_\_\_\_\_\_
(Naziv pravne osobe)

 VRSTA PROIZVODA: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199
\_\_\_\_\_\_ GODINE

|  |  |  |  |  |  |  |
| --- | --- | --- | --- | --- | --- | --- |
| Redni    broj | Broj i    nadnevak    fakture | Vrsta     proizvoda | Količina brašna     u kg. | Broj i     nadnevak  izdatnice -    otpremnice | Ukupan iznos    naknade | Kupac fizička osoba (ime     i prezime, prebivalište i adresa i JMBG) ili naziv     pravne osobe sa sjedištem i matičnim  brojem (MB) |
|  |  |  |  |  |  |  |
|  |  |  |  |  |  |  |
| Ukupno | |  |  |  |  |  |

*Obrazac br. 7.*

POPIS PROIZVOĐAČA MEDA - KORISNIKA NOVČANIH POTICAJA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
(Naziv pravne osobe - otkupljivača meda)

VRSTA : --------------------- ZA MJESEC --------------- 199
---- GODINE

    VRSTA MEDA: \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199 \_\_\_\_\_\_ GODINE

|  |  |  |  |  |  |
| --- | --- | --- | --- | --- | --- |
| Redni       broj | Korisnik novčanog poticaja fizička osoba (ime      i prezime, prebivalište i adresa i JMBG) ili naziv     pravne osobe sa sjedištem i matičnim  brojem (MB) | Količina     otkuplje-       nog  meda  kg | Ukupan iznos    novčanog  poticaja u  kunama | Broj i nadnevak  fakture za  isporučeni  med | Broj i nadnevak        izdatnice za predani       odnosno primke za   otkupljeni med |
|  |  |  |  |  |  |
|  |  |  |  |  |  |
| Ukupno | |  |  |  |  |

*Obrazac br. 8.*

POPIS KORISNIKA NOVČANIH POTICAJA ZA OSNOVNO STADO KRAVA, OVACA
I KOZA NA BRDSKO-PLANINSKOM PODRUČJU

  VRSTA STOKE : \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199 \_\_\_\_\_\_ GODINE

|  |  |  |  |  |
| --- | --- | --- | --- | --- |
|  | Umatičeno grlo | |  |  |
| Redni      broj | Vrsta        plotkinje | Matični       broj grla | Iznos          novčanog         poticaja -         kuna | Korisnik novčanog poticaja fizička osoba (ime      i prezime, prebivalište i adresa i JMBG) ili naziv      pravne osobe sa sjedištem i matičnim  brojem (MB) |
|  |  |  |  |  |
|  |  |  |  |  |
| Ukupno | |  |  |  |

*Obrazac br. 9.*

POPIS KORISNIKA NOVČANIH POTICAJA ZA TOV JUNADI I SVINJA

 VRSTA TOVNE STOKE : \_\_\_\_\_\_\_\_\_\_\_\_\_\_\_\_\_ ZA MJESEC \_\_\_\_\_\_\_\_\_\_\_\_\_\_ 199
\_\_\_\_\_\_ GODINE

|  |  |  |  |  |  |  |  |
| --- | --- | --- | --- | --- | --- | --- | --- |
| Redni       broj | Korisnik novčanog poticaja fizička osoba (ime      i prezime, prebivalište i adresa i JMBG) ili naziv     pravne osobe sa sjedištem i matičnim  brojem (MB) | Broj       utovljenih        grla  kom. | Izlazna   težina     utovljenih      grla u kg | Ukupnak     težina  prirasta  u kg | Ukupan        iznos         novčanog     poticaja  u kunama | Broj i  nadnevak  fakture za  isporučenu     tovnu stoku | Broj otpremnice  za prodanu    odnosno primke     za otkupljenu  stoku |
|  |  |  |  |  |  |  |  |
|  |  |  |  |  |  |  |  |
| Ukupno | |  |  |  |  |  |  |

Pravilnik, NN 64/1998-776
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)